PRIJEDLOG

Na temelju članka 4. stavka 1. Zakona o zaštiti pučanstva od zaraznih bolesti (Narodne novine 79/07, 113/08, 43/09, 130/17, 114/18, 47/20, 134/20 i 143/21) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22), Gradska skupština Grada Zagreba, na \_\_\_\_\_\_\_\_\_\_\_ sjednici donijela je

**ODLUKU**

**o izmjenama i dopunama Odluke o preventivnoj i obveznoj preventivnoj dezinfekciji, dezinsekciji i deratizaciji na području Grada Zagreba**

**Članak 1.**

  U Odluci o preventivnoj i obveznoj preventivnoj dezinfekciji, dezinsekciji i deratizaciji na području Grada Zagreba (Službeni glasnik Grada Zagreba 24/13) članak 4. mijenja se i glasi: “Provedbu DDD dužni su osigurati, sukladno Programu mjera i Provedbenom planu, korisnici objekta iz članka 10. stavka 1. Zakona o zaštiti pučanstva od zaraznih bolesti.

Grad Zagreb je dužan osigurati preventivnu i obveznu preventivnu deratizaciju u stambenim objektima i dvorištima, na javnoprometnim i na javnim zelenim površinama (trgovima, parkovima i na obalama gradskih vodotoka) u objektima dječjih vrtića, osnovnih i srednjih škola, učeničkih domova, kojih je osnivač Grad Zagreb, u objektima gradskih tijela i upravnih tijela Grada Zagreba i mjesne samouprave, suzbijanje komaraca na području Grada Zagreba (u daljnjem tekstu: stambeni i drugi objekti i površine javne namjene), odnosno provedbu DDD, sukladno Programu mjera i Provedbenom planu.

Korisnici stambenih i drugih objekata i površina javne namjene dužni su dopustiti provedbu DDD i pridržavati se preporuka iz Programa mjera i Provedbenog plana.“.

**Članak 2.**

U članku 7. stavcima 2. i 3. riječ: “dlanovnika,“ zamjenjuje se riječima: „mobilnih uređaja“.

**Članak 3.**

U članku 9. riječi: „javnim površinama“ zamjenjuju se riječima: „površinama javne namjene“.

**Članak 4.**

U članku 10. iza riječi: „inspektori“ dodaju se riječi: „Državnog inspektorata“.

**Članak 5.**

U članku 11. iza stavka 2. dodaje se novi stavak 3. koji glasi:

„Izvješće o poduzetim radnjama i mjerama o provedbi DDD Izvršitelji su dužni polugodišnje dostavljati Uredu, a na zahtjev Ureda i češće.“.

Dosadašnji stavci 3. do 6. postaju stavci 4. do 7.

**Članak 6.**

Članci 13. i 14. brišu se.

**Članak 7.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ

Zagreb,. Predsjednik

Gradske skupštine

**Joško Klisović, v. r.**